अखिलेश मंत्रिमण्डल का विस्तार 27 जून को - प्रवक्ता.कॉम | Pravakta
राजभवन की ओर से जारी बयान के मुताबिक मुख्यमंत्री अखिलेश यादव अपने मंत्रिमण्डल का विस्तार कर रहे हैं। इसी सिलसिले में राज्यपाल आगामी 27 जून को राजभवन में नये मंत्रियों को पद और गोपनीयता की शपथ दिलाएंगे।
अखिलेश मंत्रिमण्डल का यह सातवां विस्तार होगा। इससे पहले गत 31 अक्तूबर को हुए छठे मंत्रिमण्डल विस्तार में पांच कैबिनेट मंत्रियों, आठ राज्यमंत्री :स्वतंत्र प्रभार: और आठ राज्यमंत्रियों को शपथ दिलायी गयी थी।
माफिया सरगना मुख्तार अंसारी के कौमी एकता दल के सपा में विलय को लेकर मची उठापटक के बीच आगामी सोमवार को होने वाले मंत्रिमण्डल विस्तार में कुछ नये मंत्रियों को शामिल किया जा सकता है।
मालूम हो कि माध्यमिक शिक्षा मंत्री बलराम यादव की कल बख्रास्तगी के बाद मंत्रिमण्डल में चार पद खाली हैं। मंत्रिमण्डल में अधिकतम 60 सदस्य हो सकते हैं। यादव को कौमी एकता दल के सपा में विलय में भूमिका निभाने के आरोप में बख्रास्त किया गया था।
Tags: अखिलेश मंत्रिमण्डल का विस्तार, अखिलेश यादव, उत्तर प्रदेश
Previous मध्य प्रदेश में योग दिवस समारोह का नेतृत्व स्मृति ईरानी ने किया
Next अनंतनाग उप चुनाव के लिए मतदान जारी